Lukukoirat Nelli ja Frida Ylistaron kirjastossa
Elokuun ja syyskuun 2021 lukukoirien lukukerrat ovat maanantaisin klo 17.30 - 18.30 välillä, 15 min kerrallaan ma 11.10. ma 25.10. ma 8.11. ma 22.11. Lukuaika varataan kirjastosta Lukukoiratoiminnan tarkoitus on kannustaa lukemaan. Koiralle voi lukea rauhallisessa ja turvallisessa ympäristössä ilman arvostelua ja pelkoa virheisiin puuttumisesta. Lukukoirasta on apua erityisesti sellaisille lapsille ja nuorille, joilla on ongelmia lukemisen kanssa, esim. ääntämisongelmia, lukihäiriö tai jännittämistä.
{"fi":"Tapahtumaan ei voi ilmoittautua.","sv":"","en":""}
Tervetuloa ihastelemaan kesän katutaiteilijakiertueen antia Lappajärven kirjastolle 1.11.–22.11.2021!
Alueellinen kulttuurin kehittämistehtävä Kulttuurin paikka ja Lappajärven kunta
Katutaiteilija Ville Hautaluoman näyttely Lappajärven kunnankirjastolla
Seinäjokelainen kuvataiteilija Ville Hautaluoma toimi kesällä 2019 Seinäjoen katutaiteilijana. Hyväksi ja pidetyksi todettua konseptia päätettiin kuluneena kesänä laajentaa, ja Hautaluoma suuntasi Katutaiteilija Etelä-Pohjanmaalla -kiertueen merkeissä maalaamaan kauniita ja kullekin paikkakunnalle tärkeitä paikkoja ja maisemia viiteen eteläpohjalaiskuntaan: Alavudelle, Kuortaneelle, Vimpeliin, Lappajärvelle ja Soiniin. Maalaustapahtumissa ihmiset saivat käydä paikan päällä seuraamassa Hautaluoman työskentelyä ja keskustelemassa maalauksen etenemisestä. Samalla saatettiin myös jakaa muistoja maalausten paikoista. Nyt kaikkia viittä Hautaluoman heinäkuisen katutaiteilijakiertueen puitteissa maalaamaa öljyväriteosta pääsee katsomaan Lappajärven kirjastolle kolmen viikon ajan marraskuun 1. päivästä lähtien. Taidenäyttely on avoinna kirjaston aukioloaikojen puitteissa, ja sen järjestää Lappajärven kunta yhdessä Etelä-Pohjanmaan alueellisen kulttuurin kehittämistehtävän Kulttuurin paikan kanssa. Lappajärven näyttely on osa taidenäyttelykiertuetta, jossa Hautaluoman teoksia pääsee katsomaan vuorollaan kussakin katutaiteilijan tämän kesän maalauskunnassa. Kiertue alkaa lokaluussa Soinista, ja Lappajärven jälkeen kiertue jatkuu vielä joulukuussa Vimpelissä, tammikuussa Kuortaneella ja helmikuussa Alavudella. Lisätietoja Lappajärven taidenäyttelystä löytyy sen Facebook-tapahtumasta. Maalaukset ja taidenäyttely on toteutettu osana kuntien kulttuuritoimintalain 166/2019 6 §:n mukaista alueellista Kulttuurin paikka -kehittämistehtävää. Kehittämistehtävällä pyritään varmistamaan, että Etelä-Pohjanmaalla voidaan tulevaisuudessakin elää kulttuurisesti rikasta ja hyvinvoivaa elämää. Katutaiteilijakiertueessa olivat mukana myös osallistuvat kunnat Alavus, Kuortane, Vimpeli, Lappajärvi ja Soini.
Maija Perälän taidenäyttey Luonnonvoimaa
Taide- ja kulttuurikeskus Onnintupa -hanke/Kulttuuriyhdistys Karikko ry
Maija Perälä on lappajärveläinen paluumuuttaja, joka vuosien kaupungissa asumisen jälkeen palasi vajaa vuosi sitten juurilleen luonnon läheisyyteen. Perälä on elämänsä aikana tehnyt monenlaista, mutta pääasiassa hän on käyttänyt aikansa musiikin opiskeluun ja sen parissa työskentelyyn. Tällä hetkellä Perälä työskentelee musiikin opettajan sijaisena Lappajärven yhteiskoulussa. Taide kaikissa muodoissa on lähellä Perälän sydäntä, mutta piirtäminen, tanssiminen ja kirjoittaminen ovat enemmän henkisen hyvinvoinnin ja itseilmaisun välineitä kuin työtä. "Piirtäminen on minulle sama kuin astuisi ovesta ulos luontoon. Kun tartun kynään, astun ulos omasta päästäni. Mieli rauhoittuu, hengitys hidastuu ja olotila tasoittuu. Piirtäminen on minulle eräänlaista meditaatiota, niin kuin luonnossa käveleminenkin. Siinä ennen pitkään hengitys tasaantuu, mieli rauhoittuu. Teen pitkiä kävelyretkiä pysähdellen ihailemaan luonnon ihmeitä tai mietiskelemään. Tästä syystä suurin osa töistä liittyy jollain tavalla luontoon. Saan inspiraationi ja ideani luonnosta. Sen ihmeet ällistyttävät aina uudelleen. Monesti näkemäänsä tulkitsee sen hetkisen tunnetilan kautta, ja näkymä voi siitä syystä olla aina erilainen. Meditaation lisäksi piirtäminen on minulle kuin päiväkirjaa kirjoittaisi. Aloitan usein pelkkiä viivoja ja muotoja piirtäen, joskus piirrän pelkkää ympyrää ennen kuin pystyn aloittamaan. Harvemmin minulla on valmiina tiedossa, minkälaista kuvaa haluan synnyttää, vaan ne syntyvät niistä ilmaisun tarpeista, mitä sillä hetkellä tunnen. Muodot ja erityisesti värit kertovat usein, mikä on sen hetken tunnetila. Suosikkitekniikkani on musta sivellintussi tai kuitukärkikynä. Kuvaa työstäessäni näen siinä värit, mutta enhalua niitä valmiiseen musta-valkotyöhön lisätä, koska haluan jättää katsojalle mahdollisuuden nähdä värit oman kokemuksensa kautta." Näyttelyn teemana on luonnon- ja mielenmaisemat. Näyttelytöiden tekniikkana on kuitukärkikynä, sivellintussi, akvarelli ja pastelliliidut. Tapahtuma on osa Taide- ja kulttuurikeskus Onnintupa-hankkeen toimintaa. Hanke on saanut Leader-rahoitusta Aisapari ry:ltä.
[{"name":"Lisäaikaa liikunnalle.png","url":"https://dsre702v2imo2.cloudfront.net/event-images/180oco8kv20bxlg_Lisäaikaa liikunnalle.png"}]
Tule käyttämään ylimääräinen tunti hyödyksi, eli liikuntaan ja nauti raikkaasta syysilmasta hyvän seuran kera!
Sunnuntaina 31.10. eli kelloajan siirron päivänä vietetään liikunnallista päivää Vimpelissä. Liikehdintä alkaa Apteekin nurkalta kello 13.00. Tapahtumassa kierretään 4km helppo tehtäväreitti kävellen sauvoilla tai ilman ja perheen pienimmät vaikkapa pyöräillen. Kaikkien osallistujien kesken on arvonta, jonka pääpalkintona löytyy tuotepalkintosetti. Tapahtuma on tarkoitettu kaikille taaperoista, ikinuoriin ikäihmisiin saakka. Apteekin edestähän löytyy sitten lenkin jälkeen kahvi- ja mehutarjoilu. Tule käyttämään ylimääräinen tunti hyödyksi, eli liikuntaan ja nauti raikkaasta syysilmasta hyvän seuran kera! Tapahtuman järjestää Vimpelin apteekki ja Vimpelin vapaa-aikatoimi.
Maksu 2€/lapsi, alle 1-vuotiaat ja aikuiset ilmaiseksi
Koko perheen liikunnatataphtuma syyslomalla.
Tapahtumassa palloilu-,temppuilu-, kiipeily- ja hyppyalue. MLL:n omatoimintapiste, varaa hiemankäteistä. Lapset liikkuvat oman aikuisen vastuulla. Mukaan liikunnallinen vaatetus ja juomapullo.
Syksyn taatusti hauskimmat Halloween-bileet järjestetään Jalasjärven kuplahallilla PE-LA 29.-30.2021.
ON AIKA. Ilsut Goes Halloween VIELÄ KERRAN legendaarisella Jalasjärven kuplahallilla 29.-30.10. Nyt saa tanssia ja laulaa! Syksyn taatusti hauskimmat Halloween-bileet järjestetään Jalasjärven kuplahallilla PE-LA 29.-30.2021. Lavalle nousevat mm. Jukka Poika, Oku Luukkainen, Leewings, DJ Tony Verkkoliput myynnissä NYT: www.bit.ly/ilsut OHJELMA: PE 29.10. (Ovet 20.00) Liput 25€ ennakko, 30€ ovelta Oku Luukkainen Partikopla DJ Tony LA 30.10. (Ovet 20.00) Liput 30€ ennakko, 35€ ovelta Jukka Poika Leewings DJ Tony 2 päivän lippu 40€ ennakko, 50€ ovelta! Ennakkoliput voi hakea itselleen fyysisenä kappaleena PE 8.10. alkaen KINO JALASJÄRVELTÄ (myös kulttuurisetelit!) tai HOPEISESTA KUUSTA (vain käteinen). Kulttuuriseteleillä lipun voi ostaa itselleen myös ovelta, ennakkoon lippu on edullisempi. Verkosta lipun voi varata itselleen vaikka heti osoitteessa www.bit.ly/ilsut Facebook event: https://fb.me/e/1MoPEUfnj
Vauvojen värikylpy on vauvaperheille suunnattu kuvataiteellinen työpaja.
PIIPAHDUSPAJA Lauantai 20.11. TAAPEROT 12-24 kk klo 10-10.45 VAUVAT 4-11 kk klo 11.15-12 Työpaja alkaa virittäytymisellä, jossa tutkitaan ja tunnustellaan erilaisia, teeman mukaisia materiaaleja ja asioita. Työpajassa edetään itse tuotettuun jälkeen. Maalausaineet ovat elintarvikepohjaisia. Ilmoitathan ruoka-aineallergiat ilmoittautumisen yhteydessä. Syksyllä 2021 järjestetään yhden kerran kestäviä piipahduspajoja. Jokaisen piipahduspajan sisältö on erilainen, joten halutessaan voi osallistua useampaan piipahduspajaan. Yhteen ryhmään mahtuu 5 aikuinen ja lapsi -paria. Sopiva ryhmä valitaan työpajan aloitushetken iän mukaisesti. Myös hieman nuorempi tai vanhempi lapsi voi osallistua. Alaikäraja värikylpyyn osallistumiselle on 4 kk. Lapsen pitää pystyä kannattelemaan päätään ennen osallistumista. Osallistujille lähetetään tarkempi infokirje ennen työpajaa. Seinäjoen taidehalli noudattaa toiminnassaan annettuja ohjeita ja linjauksia koronaviruksen leviämisen ehkäisyyn liittyen. Turvallisuus on meille tärkeää. Tiedotamme mahdollisista muutoksista ja tarkemmasta ohjeistuksesta työpajoihin liittyen tarvittaessa. Työpajaa ohjaa koulutettu värikylpyohjaaja Johanna Mäkelä. Peruutuspaikkoja voi kysyä yleisötyön tuottajalta.
PIIPAHDUSPAJA (osa ValotON-tapahtuman ohjelmaa) Tiistai 7.12. VAUVAT 4-11 kk klo 13-13.45 TAAPEROT 12-24 kk klo 15.30-16.15 Työpaja alkaa virittäytymisellä, jossa tutkitaan ja tunnustellaan erilaisia, teeman mukaisia materiaaleja ja asioita. Työpajassa edetään itse tuotettuun jälkeen. Maalausaineet ovat elintarvikepohjaisia. Ilmoitathan ruoka-aineallergiat ilmoittautumisen yhteydessä. Syksyllä 2021 järjestetään yhden kerran kestäviä piipahduspajoja. Jokaisen piipahduspajan sisältö on erilainen, joten halutessaan voi osallistua useampaan piipahduspajaan. Yhteen ryhmään mahtuu 5 aikuinen ja lapsi -paria. ValotON-värikylpytyöpajassa uppoudutaan valojen ihmeelliseen maailmaan. Sopiva ryhmä valitaan työpajan aloitushetken iän mukaisesti. Myös hieman nuorempi tai vanhempi lapsi voi osallistua. Alaikäraja värikylpyyn osallistumiselle on 4 kk. Lapsen pitää pystyä kannattelemaan päätään ennen osallistumista. Osallistujille lähetetään tarkempi infokirje ennen työpajaa. Seinäjoen taidehalli noudattaa toiminnassaan annettuja ohjeita ja linjauksia koronaviruksen leviämisen ehkäisyyn liittyen. Turvallisuus on meille tärkeää. Tiedotamme mahdollisista muutoksista ja tarkemmasta ohjeistuksesta työpajoihin liittyen tarvittaessa. Työpajaa ohjaa koulutettu värikylpyohjaaja Minna Peltoniemi. Peruutuspaikkoja voi kysyä yleisötyön tuottajalta.
AARG Aamunavaus möyhentää taiteen maaperää avaamalla nykytaidekentän toiminta- ja yhteistyömalleja etenkin maaseudulla.
AARG Aamunavaus: Seinäjoen kaupungin julkisen taiteen toimintamallit
Aamunavaus on suunnattu taiteilijoille ja luovan alan tekijöille keskustelu- sekä tapaamisalustana. Ensimmäiset aamunavaukset tarkastelevat Seinäjoen taidehallin omia toimintamalleja ja ohjelman linjauksia. AARG aamunavaukset jatkuvat keväällä 2022. Ensi vuoden ohjelma julkaistaan vuoden 2021 lopussa. Seinäjoen kaupungin julkisen taiteen toimintamallit Julkisen taiteen koordinaattori Maya Syrjälä 3.12 klo 10-11 Pedatila Itikka Miten julkisen taiteen asemaa edistetään Seinäjoella? Mikä on Seinäjoen kaupungin julkisen taiteen periaateohjelma? Alustus on ajankohtaiskatsaus Seinäjoen kaupungin julkisen taiteen periaateohjelman valmisteluun ja siihen, millaisia yhteistyön toimintamalleja julkisen taiteen prosessi voi tulevaisuudessa mahdollistaa. Tilaisuudessa on tilaa keskustella siitä, millaisia julkisen taiteen toteutuksia ja prosesseja juuri Seinäjoki tarvitsee säilyttääkseen urbaania kaupunkimaisuutta ja maaseutua sekoittelevan ominaisluonteensa. Tilaisuudet sisältävät kahvitarjoilun. Aamunavauksen jälkeen on mahdollista tutustua Seinäjoen taidehallin näyttelyihin ilmaiseksi. Maya Syrjälän (s.1986) työskentelee Seinäjoen kaupungilla julkisen taiteen kehittämishankkeessa. Työhön kuuluu julkisen taiteen prosessin kehittäminen kaupunkiorganisaatiossa ja ajankohtaisten julkisen taiteen hankkeiden koordinointi. Julkisen taiteen koordinaattorin tehtävien keskiössä on moniammatillinen yhteistyö. Syrjälän keskeinen työskentely-ympäristö onkin kaupungin toimialat yhteen kokoava taidetyöryhmä, johon julkisen taiteen päätöksenteko Seinäjoella keskittyy. Seinäjoelle hahmotellaan parhaillaan julkisen taiteen toimintakäytäntöjä, joiden avulla taide yhdistyy sujuvasti rakennusprosessiin. Syrjälä on mukana laatimassa Seinäjoelle julkisen taiteen periaateohjelmaa, jonka on määrä tukea näitä pyrkimyksiä. Syrjälä on ollut kiinnostunut julkisesta taiteesta nuoresta kuvataiteen opiskelijasta saakka, jolloin hän pääsi myös itse osallistumaan julkisen taiteen prosessiin. Julkinen taide kiehtoo häntä paikan ainutlaatuisuuden ja kaupunginosaidentiteetin näkökulmasta sekä osallisuuden kokemusten mahdollistajana. Syrjälä on koulutukseltaan taidehistorian filosofian maisteri ja kuvanveistäjä. Lisäksi museologian opinnot Jyväskylän yliopistossa ovat syventäneet näkemyksiä taidekokoelmien hallinnasta ja kulttuuriperintökysymyksistä. Syrjälä on työskennellyt näyttelymestarin sijaisena Seinäjoen taidehallissa, lavasterakentajana ja -maalarina Oulun teatterissa ja projektitutkijana Jyväskylän taidemuseossa. Kuten Syrjälän koulutushistoriassa myös nykyisessä työssä teoria ja käytäntö yhdistyvät mielenkiintoisella tavalla. AARG AARG on Seinäjoen taidehallin lanseeraama keskustelualusta ja tapaamispaikka, joka on suunnattu nykytaiteen kentällä toimiville ammattilaisille, kuten taiteilijoille, kuraattoreille sekä luovan alan tekijöille. AARG on lyhenne sanoista Art and the Rural Gathering. Seinäjoen taidehallin ohjelmalinjaukset kumpuavat maaseudusta ja urban-rural –rajapinnasta nousevista kysymyksistä ja ilmiöistä. Taidehalli toteutti vuosina 2017-2019 Mullistaja–maaseututaidemalli hankkeen, jossa monia yhteistyömalleja lanseerattiin ja sittemmin niitä on kehitetty eteenpäin Taidehallin näyttely- ja oheisohjelmassa. AARG jatkaa Mullistajassa alkanutta kehittämistyötä. Vuosittain järjestetään laajempi AARG Gathering keskustelutapahtuma, joka nostaa esille eri näkökulmia ja toimintatapoja taiteen ja maaseudun risteyskohdista. Viimeiset kaksi vuotta nämä ovat olleet livelähetyksen muodossa. AARG Aamunavaukset vuorostaan avaavat aihepiiriä ja pitävät ajankohtaista keskustelua yllä. AARG vastaa tarpeeseen keskustella työskentelymetodeista sekä vertaisoppia yhteistyökuvioista, joissa maaseutu toimii nykytaiteen alustana.
AARG Aamunavaus: Seinäjoen taidehallin taiteilijavetoiset ohjelmalinjaukset
Aamunavaus on suunnattu taiteilijoille ja luovan alan tekijöille keskustelu- sekä tapaamisalustana. Ensimmäiset aamunavaukset tarkastelevat Seinäjoen taidehallin omia toimintamalleja ja ohjelman linjauksia. AARG aamunavaukset jatkuvat keväällä 2022. Ensi vuoden ohjelma julkaistaan vuoden 2021 lopussa. Seinäjoen taidehallin taiteilijavetoiset oheisohjelmat Taidetuottaja Pii Anttila 5.11 klo 10-11 Soittotila Kammio Mitä oheisohjelmia Seinäjoen taidehallilla on? Millaisia yhteistyömalleja ne pyrkivät edistämään taidekentän toimijoiden kanssa? Seinäjoen taidehallin oheisohjelmissa annetaan tilaa taiteen asiantuntijoille tuottaa omia taideprojekteja tai tapahtumia, jotka keskustelevat ajankohtaisista maaseudun ilmiöistä nykytaiteen keinoin. Tilaisuudet sisältävät kahvitarjoilun. Aamunavauksen jälkeen on mahdollista tutustua Seinäjoen taidehallin näyttelyihin ilmaiseksi. Pii Anttila (s.1984) on tuottaja ja taiteilija, jota kiinnostaa eri konseptien tapahtumallistaminen. Anttila on valmistunut Lapin yliopistosta ja Aalto Yliopistosta taiteen maisteriksi. Anttila työskentelee tällä hetkellä Seinäjoen taidehallissa taidetuottajana vastaten näyttelyiden ja taideprojektien tuotannosta, visuaalisesta viestinnästä sekä verkostoyhteistyöstä taiteen ammattilaisten kanssa. Aikaisemmin hän työskenteli Taidehallilla projektikoordinaattorina vastaten Leader EU-hankkeesta Mullistaja – maaseututaidemalli 2018-2019. Hankkeessa etsittiin uusia työskentely- ja rahoitusmalleja maaseudulla työskenteleville taiteilijoille. Viime aikoina Anttila on tuottanut Senses of Sustenance –prosessi- ja paikkasidonnaista taidetapahtumaa yhdessä taiteilija Alan Bulfinin kanssa. Tapahtuma on järjestetty kolme kertaa: SoS Home (2021), SoS Bunkers (2020) ja SoS Station (2019). Aikaisemmin Anttila on tuottanut ja kuratoinut kansainväliset näyttelyt Gaming the System yhdessä These Animals -kollektiivi kanssa (Anastasia Artemeva, Steve Maher ja Alan Bulfin) osana Pixelache festivaalia 2015 sekä Featherweight Portable Museum -kiertonäyttelyn yhdessä Catalyst Artisin ja MediaPyhien (Jussi Koitela ja Kaisa Luukkonen) kanssa. Hän on toiminut fasilitaattorina Eva Biennaalissa, Limerickissä, Irlannissa. Anttilan tutkimusintressit taiteellisessa työskentelyssä ovat taide pedagogisena tapahtumana, solidaarinen ekonomia sekä yhteiskunnan valtarakenteet. Anttila työskentelee taiteilijaparina yhdessä Alan Bulfinin kanssa, teoksia on ollut esillä mm. Ii Biennaali, Maan kutsu 2020 ja Yllätyskauppa, 2015 osana Taidelinjaa Helsingissä. Hän on tullut kolmanneksi kansainvälisessä Celeste Prize 2012 taidekilpailussa Roomassa, Italiassa. AARG AARG on Seinäjoen taidehallin lanseeraama keskustelualusta ja tapaamispaikka, joka on suunnattu nykytaiteen kentällä toimiville ammattilaisille, kuten taiteilijoille, kuraattoreille sekä luovan alan tekijöille. AARG on lyhenne sanoista Art and the Rural Gathering. Seinäjoen taidehallin ohjelmalinjaukset kumpuavat maaseudusta ja urban-rural –rajapinnasta nousevista kysymyksistä ja ilmiöistä. Taidehalli toteutti vuosina 2017-2019 Mullistaja–maaseututaidemalli hankkeen, jossa monia yhteistyömalleja lanseerattiin ja sittemmin niitä on kehitetty eteenpäin Taidehallin näyttely- ja oheisohjelmassa. AARG jatkaa Mullistajassa alkanutta kehittämistyötä. Vuosittain järjestetään laajempi AARG Gathering keskustelutapahtuma, joka nostaa esille eri näkökulmia ja toimintatapoja taiteen ja maaseudun risteyskohdista. Viimeiset kaksi vuotta nämä ovat olleet livelähetyksen muodossa. AARG Aamunavaukset vuorostaan avaavat aihepiiriä ja pitävät ajankohtaista keskustelua yllä. AARG vastaa tarpeeseen keskustella työskentelymetodeista sekä vertaisoppia yhteistyökuvioista, joissa maaseutu toimii nykytaiteen alustana.
Lappajärven avantouintipalvelut Tarvolan rantatuvalla
Avantouintia ja kesäuintia Tarvolan rantatuvalla torstaisin Talviuinti on edullinen, sosiaalinen ja luonnonläheinen harrastus, joka saa veren kiertämään, hormonit liikkeelle ja terveyden kukoistamaan. Laji tarjoaa sekä turvallista extremeä että rentouttavaa mindfulnessia. Avantouinti sopii lähes kaikille, mutta jos kärsit sairaudesta, neuvottele ensin lääkärin kanssa harrastuksen aloittamiseen liittyvistä riskeistä. Etenkin sydän- ja verenpaineoireet saattavat estää kylmästä kylvystä nauttimisen. Avantouinti vuorot ja aikataulut – 21.10.2021 – 28.4.2022 Rantatuvan sauna lämmitetään torstaisin. Hinta 2 €/kerta. Vuorot seuraavasti: Naiset klo. 16:00 – 18:30 / Miehet klo. 18:30 – 21:00 Lisätietoa: https://tarvola.epk.fi/
Oppaat esittelevät Aalto-keskuksen salaisimpia tiloja
Avoimet ovet: putka, käräjäsali, kaupunginjohtajan asunto
Tule tutustumaan Seinäjoen Aalto-keskuksen salaisimpiin paikkoihin: putkaan, kaupunginjohtajan asuntoon ja käräjäsaliin. Käräjäsali, Virastotalo, Alvar Aallon katu 9A Putkat, Virastotalo, Alvar Aallon katu 9B Kaupunginjohtajan asunto, sisäänkäynti "kaupungintalon takapuolelta", Alvar Aallon katu 10 Avoimet ovet on osa Aalto Aesthetics 2021 -tapahtumaa.
Puu- ja kerrostalorakentamisen selvityksen esittelytilaisuus Kauhajoen kaupungintalon valtuustosalissa
Puu- ja kerrostalorakentamisen selvityksen esittelytilaisuus
Puu- ja kerrostalorakentamisen selvityksen esittelytilaisuus keskiviikkona 10.11.2021 klo 17-19 Kauhajoen kaupungintalon valtuustosalissa, Hallintoaukio, Kauhajoki Kauhajoen kaupunki on tilannut FCG:ltä puu- ja kerrostalorakentamisen esiselvityksen, jonka avulla tutkitaan kerrostalorakentamisen edellytyksiä Kauhajoella. FCG on mm. tutkinut asuntomarkkinoita, haastatellut rakennus- ja rahoitusalan toimijoita, muotoillut Kauhajoen olosuhteisiin sovitettuja kerrostalokonsepteja ja sovittanut konsepteja kaupungin osoittamiin kohtiin keskustassa. FCG Finnish Consulting Groupin työryhmään on kuulunut arkkitehdit Petri Tuormala, Rainer Linderborg ja Risto Ala-aho (rakennuskonseptointi) sekä DI ja KTM Kari Sainio (kannattavuus‐ ja kysyntäarviot, hintatarkastelut, riskiarviot, kustannuslaskenta). Esiselvityksen tuloksia esitellään ja niistä keskustellaan yleisötilaisuudessa keskiviikkona 10.11.2021 klo 17 alkaen valtuustosalissa. Tervetuloa! Marketta Nummijärvi Kehittämispäällikkö Kauhajoen kaupunki p. 040 481 0003
Botnia Big Bandin Pohojalaasta jazzia isoolle orkesterille -konserttikiertue alkaa Kauhajoelta.
Pohojalaasta jazzia isoolle orkesterille -konsertti I Sunnuntaina 7.11.2021 klo 13.00 – 15.00 Konserttipaikkana toimii Kauhajoen yhteiskoulun auditorio, Prännärintie 4, Kauhajoki Botnia Big Bandin Pohojalaasta jazzia isoolle orkesterille -konserttikiertue alkaa Kauhajoelta. Konserttikiertue järjestetään Suomen Kulttuurirahaston Etelä-Pohjanmaan rahaston apurahan turvin. KT, FL Markku Viitasaaren johtama konsertti koostuu orkesterin omilta säveltäjiltä tilatuista uusista big band -teoksista sekä laulusolisti Maria Viitasaaren tulkitsemista jazz-standardeista. Orkesterin kitaristi ja toinen solisti Markku Keski-Mäenpää esittäytyy nyt myös säveltäjänä. Kuullaan myös Jukka Lummen, Jukka Viitasaaren ja Markku Viitasaaren uutuuksia. Tervetuloa! Liput 20 €. Lippujen ennakkomyynti alkaa 15.10. Kulttuuripalvelut (kirjastotalo), Prännärintie 2C, Kauhajoki Järjestäjät: Botnia Big Bandin ja Kauhajoen kaupungin kulttuuripalvelut
Luonnontuotteista liiketoimintaa kuva kalenteriin.jpg
[{"name":"Luonnontuotteista liiketoimintaa 1.pdf","url":"https://dsre702v2imo2.cloudfront.net/event-images/ql9az9kuxp2k0v_Luonnontuotteista liiketoimintaa 1.pdf"}]
{"fi":"Ennakkoilmoittautuminen https://www.lyyti.fi/reg/Luonnontuotteista_liiketoimintaa_4420","sv":"","en":""}
Luonnontuotteista liiketoimintaa seminaari on kohdennettu erityisesti ruoka- ja majoituspalveluyrittäjille, sekä kaikille luonnontuotteista kiinnostuneille.
Luonnontuotteista liiketoimintaa seminaari
”Miten luonnontuotteita hyödynnetään elintarvikkeiden ja alkoholien valmistuksessa sekä ravintoloissa?” Seminaarissa tähän aiheeseen meitä taustoittaa useampi luonnontuotealan asiantuntija ja lisäksi saamme kuulla vinkkejä luonnontuotteiden käytöstä, sekä mielenkiintoisia yritystarinoita alan yrittäjiltä. Valtakunnallinen tuulahdus seminaariin saadaan maa- ja metsätalousvaliokunnalta ja Suomen ulkopuolista tietoa luonnontuotteiden käytöstä saadaan Virosta. Lisäksi saamme nykyhetken kuulumiset Ähtärin kaupungin luontomatkailun kehittymisestä. Kaksipäiväisen tapahtuman mustikkana kakun päällä on keittiömestari & eräopas Markus Maulavirran luento ja ruoanvalmistushetki lähiluonnon raaka-aineista.
Konsertin ohjelma on koottu lohtu-teeman ympärille, valoksi pimenevään syksyiltaan
Ylistaron ”komiassa” kirkossa kuullaan ja nähdään perjantai-iltana musiikista ja valosta koostuva noin tunnin mittainen konserttikokonaisuus. Konsertissa esiintyvät sopraano Teresa Stürzenberger, saksofonisti Detlev Stürzenberger ja pianisti Mari Taivalmaa. Valovisualisoinnista vastaa valotaiteilija Hessu Laaksonen. Teresa opiskelee tällä hetkellä laulupedagogiksi Jyväskylän ammattikorkeakoulussa, Detlev ja Mari molemmat toimivat mm. E-P:n musiikkiopiston opettajina ja ovat tehneet duo-yhteistyötä jo monien vuosien ajan. Myös Hessu Laaksonen on pitkän linjan valo- ja äänisuunnittelijana varmasti tuttu monille maakunnan kulttuurin kuluttajille. Konsertin musiikki on koottu LOHTU-teeman ympärille, valoksi pimenevään vuodenaikaan ja mahdollisuudeksi hengähtää keskellä jatkuvaa ja vaativaa muutoksen aikaa, jossa joudumme elämään. Musiikin lisäksi työryhmä haluaa nostaa esiin maakunnan upeaa kirkkoarkkitehtuuria vähän uudenlaisessa valossa. Ohjelma alkaa barokin ajan lohduttavista melodioista kulkien argentiinalaiseen tangomelankoliaan ja siirtyy sitten jazzahtavista voimaballadeista suomalaisen sieluntilan kuvauksiin Merikannon ja Sibeliuksen sävelin. Valo-elementti seurailee mukana koko ajan ja mahdollisesti nähdään myös valosooloja! Konsertti toteutetaan yhteistyössä Ylistaron kappeliseurakunnan kanssa ja lisäksi työryhmä on saanut järjestämiseen tukea E-P:n liitolta. Yleisö on tervetullut konserttiin, jonne on vapaa pääsy! Ohjelmia ovelta á 12 € (vain käteismaksu)